# Qüestió Veritat/Mentida

##
iDevice Veritat / Mentida

IMPORTANT:
Cal recordar que l'objectiu d'aquest tipus d'activitat és suggerir, fer deduir, fer investigar i acompanyar en la cerca de contingut que no pas avaluar els coneixements previs o adquirits.

Aquest contenidor és molt senzill de configurar:

Veritat/Mentida (CC0)

1. Anomenar l'iDevice.

2. Descriure les instruccions generals de l'activitat.

3. Escriure l'afirmació (Qüestió) que es vol plantejar.

4. Definir si és veritat o mentida.

És molt recomanable utilitzar les opcions següents:

Veritat/Fals opcions (CC0)

A la realimentació es poden afegir comentaris per reforçar la idea o complementar-la amb altres dades.

La pista ens permet orientar la resposta. D'aquesta manera la decisió és més reflexiva i basada en conceptes presentats a l'alumnat.

# Exemple d'activitat: Qüestió Veritat/Mentida

A l'espai no hi ha so per culpa de la manca d'atmosfera. Les ones sonores no poden propagar-se perquè no hi ha cap gas que les transporti, però això no vol dir que no hi hagi més so a l'univers: si viatgem a un altre lloc del cosmos on hi hagi atmosfera sí que hi haurà so. Sabies que a Mart el so seria més agut?

Posem a prova els teus coneixements sobre idees d'astronomia:

# Qüestió 1

#### En foradar-se el vestit espacial d'un/a astronauta, la persona pot sobreviure encara uns 10 minuts.

# Pista

Recorda que a l'espai exterior no hi ha atmosfera.

Veritat Mentida

# Realimentació

Mentida

Es calcula que només podria mantenir-se sense respirar entre 1 i 2 minuts.

# Qüestió 2

#### Els planetes poden circular per l'espai sense tenir una estrella per orbitar.

# Pista

Parlem de planetes encara que estiguin fora del nostre Sistema Solar.

Veritat Mentida

# Realimentació

Veritat

No tots els planetes orbiten al voltant d'una estrella. Es calcula que pot haver-hi més de 200.000 milions de planetes vagant lliurement a través de la nostra galàxia.

Pàgina 13 de 28

Llicenciat sota la Llicència Creative Commons Reconeixement NoComercial CompartirIgual 4.0

Anterior | Següent