# Rúbrica

Les rúbriques permeten tant a alumnat com a professorat fer l'avaluació d'un procés complex o un projecte. El professorat tracta de definir diferents criteris d'avaluació fent una gradació d'assoliment. Així doncs, utilitza una graella on pot definir en un eix què és el que es vol avaluar i en l'altre eix es detalla el grau d'assoliment d'aquell ítem.

Les rúbriques són de gran utilitat per a l'alumnat perquè permeten saber:

- Quins són els objectius del procés, projecte o tasca.
- Què s'espera que acabi fent, resolent, coneixent.
- Com ha de realitzar la tasca, la gradació d'acompliment d'aquesta.

A la següent animació es pot apreciar diferents elements bàsics en la creació de rúbriques:

Rúbrica
Rúbrica (Domini públic)

A la rúbrica podem personalitzar els següents apartats:

- El títol
- Ítems a valorar
- Grau d'assoliment
- Descriptors
- Puntuació de cada descriptor
- Moviment de columnes i files
- Afegir o eliminar columnes i files
- Amb l'enllaç "aplica" accedim a un document que ens permet imprimir la rúbrica i fer una petita edició d'aquesta.

Rúbrica 02
Rúbrica 02 (Domini públic)

# Rúbrica

Competències Scratch

Rúbrica d'exemple (4x4)
| Assoliment Excel·lent | Assoliment Notable | Assoliment Satisfactori | No assoliment
--- | --- | --- | --- | ---
Llenguatge Computacional | La proposta és completa i s'ha enriquit amb elements extres. (4) | El programa té tots els conceptes proposats i funciona correctament. (3) | Funcionament correcte del programa tot i la manca d'elements necessaris per obtenir una proposta completa. (2) | El programa no té les instruccions mínimes necessàries per funcionar correctament (1)
Interface: escenari i objectes | Els escenaris i objectes a més de tenir un funcionament totalment correcte han estat editats i/o originals. (4) | Els escenaris i objectes són adients, tenen una bona ubicació, interacció i es reinicialitzen correctament. (3) | Els escenaris/objectes són adients, però presenten alguna mancança pel que fa a ubicació, interacció o reinicialització. (2) | El programa està mancat d'objectes/escenaris necessaris o la seva selecció no s'adequa a la proposta. (1)
Originalitat Proposta | Hi ha diferents aspectes originals que milloren el projecte i es transfereixen coneixements previs que completen la proposta. (4) | Es presenta algun aspecte original que millora la proposta. (3) | Es busquen aspectes originals, però aquests són molt bàsics o han perjudicat la jugabilitat, estètica del projecte o la finalització de la proposta. (2) | La tasca és limitada. Presenta els elements mínims sense proposar cap millora personal. (1)

Xavier Eguiguren. Rúbrica d'exemple (4x4)

- Activitat
- Nom
- Data
- Puntuació
- Notes
- Reinicia
- Imprimeix
- Aplica
- Finestra nova

Pàgina 21 de 28

Llicenciat sota la Llicència Creative Commons Reconeixement NoComercial CompartirIgual 4.0

Anterior | Següent