# iDevices d'informació textual

##
En aquesta secció:

Dividirem la informació en dos paquets:

1. iDevices d'informació textual
   1. Text lliure
   2. Objectius
   3. Coneixements previs
   4. Nota
2. Sindicació de notícies RSS

En el primer apartat, en forma de carrusel, s'explica breument quatre opcions d'inserció de text que ofereixen diferents possibilitats.

Per una altra banda mostrem un exemple d'iDevice RSS. Un RSS és una sindicació a un canal d'informació. Afegint l'enllaç del canal obtenim una actualització a temps real de les notícies o post que ofereixi aquell canal. A l'exemple, es pot veure el canal de novetat del Departament d'Educació de la Generalitat de Catalunya.

IMPORTANT: Amb els iDevices Text, Text Lliure (sense capçalera) es poden cobrir la majoria de necessitats textuals de qualsevol projecte. La resta d'iDevices de text formen part de paquets ja en desús que no afegeixen cap funcionalitat significativa. L'iDevice "Tasca" és similar al de "Text" però ens permet especificar la durada d'una activitat i el tipus d'agrupació.

# Tipus d'iDevices d'informació textual

Els iDevices que aporten informació textual tenen un funcionament molt similar entre ells i afegeixen petites variacions d'un a l'altre. En aquest "carrusel" us presentem els més habituals:

IMPORTANT: Si no trobes un iDevice concret, recorda seleccionar "Mode avançat" i comprova si a "iDevices disponibles" està seleccionat.

## Text lliure

El que destaca en primer lloc és que aquest iDevice no disposa de títol, ni icona associada. Permet, simplement, escriure text igual que si estiguéssim a l'editor de text normal. Ara bé, un cop publicat, l'usuari el visualitza com la lectura d'un text sense cap títol ni encapçalament (si el volguéssim l'hauríem de fer dins el text escrit).

## Objectius

S'acostuma a utilitzar a l'inici de projectes o apartats. Permet incloure els objectius en un quadre de text especial amb una icona associada específica per aquest tipus de contingut.

iDevice Objectius (CC0)

Detall iDevice Objectiu amb l'estil "Kids".

## Coneixements Previs

Aquest contenidor de text està pensat per donar a conèixer els estudiants què necessiten saber abans de dur a terme alguna activitat. Aquest iDevice també té un text destacat i una icona específica.

## Nota

És un iDevice singular que només es visualitza mentre s'està editant (no funciona a cap tipus d'exportació). Permet crear comentaris o anotacions que l'editor vol tenir a mà, però no serà vist per l'usuari final.

iDevice Nota (CC0)

A l'animació podeu veure el seu funcionament.

# Sindicació de notícies: iDevice RSS

Aquest contenidor permet afegir al projecte la publicació de contingut web actualitzat. Aquesta informació es distribueix mitjançant arxius i canals RSS.

Afegir aquest iDevice és molt senzill:

iDevice RSS (CC0)

Primer cal seleccionar-lo d'entre els contenidors que trobem a "Altres Continguts". Si no el trobeu, caldrà comprovar a "iDevices disponibles" si el tenim seleccionat. Per fer-ho, recorda tenir el "Mode avançat" seleccionat.

Llicència: CC0

A continuació caldrà buscar un canal RSS que ens interessi. Qualsevol cercador és útil per trobar contingut sindicat. Molts blocs també tenen un enllaç a la "url" que distribueix les seves "entrades".

Finalment, cal configurar l'iDevice:

1. Posar un títol
2. Afegir l'URL seleccionat i "Carregar".
3. Opcionalment es pot afegir alguna opció.
4. Check.

RSS iDevice (CC0)

# Exemple RSS

- El curs es reprendrà dilluns dia 11 de gener, enlloc del dia 8, com a mesura preventiva
- Ofertes de treball de caràcter temporal
- Proves específiques d'accés als ensenyaments esportius
- Preinscripció escolar 2021-2022
- Ajuts per compensar AMPA i empreses pel tancament de menjadors escolars pel SARS-CoV-2
- Ajut en l'àmbit de l'educació en el lleure i de les activitats extraescolars per la covid-19
- Proves específiques d'accés als ensenyaments esportius
- Subvencions destinades a pal·liar els perjudicis derivats del tancament de les llars d'infants de titularitat privada a causa de la covid-19
- Proves per obtenir certificats d'anglès dels nivells intermedi B1, intermedi B2 i avançat C1 de les EOI. Convocatòria extraordinària
- Subvencions a entitats per portar a terme les escoles d'estiu, adreçades a professors d'àmbit no universitari
- Proves per obtenir el graduat en educació secundària obligatòria (majors de 18 anys)
- Proves per obtenir el certificat de formació instrumental
- Infoescola, núm. 14 - novembre de 2020
- Proves per obtenir el graduat en educació secundària obligatòria (majors de 18 anys)
- Proves per obtenir el certificat de formació instrumental

Pàgina 9 de 28

Llicenciat sota la Llicència Creative Commons Reconeixement NoComercial CompartirIgual 4.0

Anterior | Següent